I sæsonens to første kampe mod Aalborg DH og FCK er det blevet til to forventede nederlag til Frederikshavn Fox. I dag talte kun én ting - nemlig en sejr over Horsens. Og rævene bider godt fra sig i starten af kampen, da de bringer sig foran med 3-0. Resten af 1. halvleg formår nordjyderne at fastholde en føring på et par mål, og går til pause foran med 10-8. Horsens kæmper sig tilbage i kampen og med ti minutter igen udligner Jessica Engstrøm for Horsens til 16-16.. Det får Anders Thomsen til at tage en time out, men lige lidt hjælper det, Horsens sidder totalt på kampens sidste otte minutter og snupper to vigtige point i sejren på 22-19. Allerede på onsdag møder Frederikshavn Fox Team Esbjerg på udebane, en kamp hvor den tidligere landsholdsspiller Lene Tobiasen efter en længere skadespause kan få debut for nordjyderne.

Opsummering:
Oprykkerne fra Frederikshavn dominerede kampen mod Horsens, men en total blackout de sidste ti minutter af kampen kostede dem sejren.